ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
పొరుగుదేశాలలో క్లినికల్ ట్రయల్స్ పరిశోధన పటిష్టపరచే కార్యక్రమం ప్రారంభించిన బయోటెక్నాలజీ విభాగం
తక్కువ ఆదాయ దేశాల కోవిడ్ వాక్సిన్ ట్రయల్స్ కు ఇది సహాయకారి
భారతదేశ బయోటెక్నాలజీ విభాగం మహమ్మారిని ఎదుర్కోవటంలో సంసిద్ధత దిశలో భారత్ కేంద్రంగా సాగే వాక్సిన్ అభివృద్ధి కార్యక్రమం, ప్రపంచవ్యాప్తంగా సాగుతున్న కోవిడ్ వాక్సిన్ తయారీలో భాగస్వామ్యం ఇప్పుడు వాక్సిన్ ను అభివృద్ధి చేసే విషయంలో చురుగ్గా ఉంది. దీనికి సంబంధించిన వ్యాధులకు కూడా వాక్సిన్ తయారీతోబాటు సంబంధిత టెక్నాలజీల అభివృద్ధికి కూడా కృషి జరుగుతోంది. ప్రధానంగా దృష్టి సారించే అంశాలలో తక్కువ, మధ్యస్థాయి ఆదాయాలున్న దేశాలతో ప్రాంతీయ నెట్ వర్క్ ను నిర్మించి ఆ దేసాలకు మద్దతు ఇవ్వటం కూడా అందులో భాగం.
ఇప్పుడున్న కోవిడ్-19 సంక్షోభ సమయంలో వాక్సిన్ క్లినికల్ ట్రయల్స్ కు సామర్థ్య నిర్మాణం చాలా ముఖ్యం. మన శాస్త్ర పరిజ్ఞాన చర్యలలో ప్రస్తావించిన అంశాలను దృష్టిలో పెట్టుకొని బయో టెక్నాలజీ విభాగం మొదటి దశ కార్యక్రమం మొదలుపెట్టింది. పొరుగు దేశాల్లో క్లినికల్ రీసెర్చ్ కోసం సామర్థ్య నిర్మాణం దిశగా శిక్షణా కార్యక్రమం చేపట్టటం ఇందులో మొదటి దశ. ఇందుకోసం భారతప్రభుత్వపు విడేశ వ్యవహారాల శాఖతో కలసి పనిచేస్తోంది. క్లినికల్ ప్రాక్టీస్ లో మంచి ఆచరణీయ విధానాలకు ఏకరూపత సాధించటమే ఈ శిక్షణ లక్ష్యం. అందుకు వీలుగా ఆ దేశాల కృషికి భారత సహకరిస్తుంది. ఈ శిక్షణాకార్యక్రమం, విషయ పరిజ్ఞాన పంపిణీ ద్వారా భారత ప్రభుత్వం తన పొరుగు దేశాల సాంకేతిక సామర్థ్య నిర్మాణానికి సాయం చేస్తానన్న తన మాట నిలబెట్టుకున్నట్టవుతుంది. దక్షిణాసియా, ఏసియాన్, ఆఫ్రికా ప్రాంత దేశాలనిఉ కలిపి ఒక నెట్ వర్క్ గా చేయటం అందులో భాగం.
మొదటగా 2020 సెప్టెంబర్ 22న చేపట్టిన ఆన్ లైన్ శిక్షణా కార్యక్రమం దీనికి నిదర్శనం. ఈ సందర్భంగా బయోటెక్నాలజీ విభాగం కార్యదర్శి డాక్టర్ రేణు స్వరూప్ మాట్లాడుతూ, పేద, మధ్యతరగతికి చెందిన మన పొరుగు దేశాలలో క్లినికల్ ట్రయల్స్ సామర్థ్యం పెంచటం మన ప్రాధాన్యం గనుక బయో టెక్నాలజీ డిపార్ట్ మెంట్ ఆ దిశలో చర్యలు తీసుకుంటున్నదన్నారు. దీనివలన మనతో కలిసి నడిచే దేశాలలో మూడో దశ కోవిడ్ వాక్సిన్ ట్రయల్స్ నిర్వహించే సామర్థ్యం పెరుగుతుందన్నారు.
6-8 వారాలపాటు సాగే ట్రయల్ కార్యక్రమంలో పరిశోధకులు, మహమ్మారి వ్యాధుల చికిత్సానిపుణులు, వైద్యులతోబాటు నేపాల్, మాల్దీవులు, బంగ్లాదేశ్, మారిషస్, శ్రీలంక, భూటాన్, ఆఫ్ఘనిస్తాన్ దేశాల ప్రతినిధులు పాల్గొంటారు. ఈ దేశాల సీనియర్ ప్రతినిధులు సెప్టెంబర్ 22న జరిగిన శిక్షణాకార్యక్రమానికి హాజరయ్యారు. విదేశాంగ వ్యవహారాల శాఖ, బయోటెక్నాలజీ విభాగాల సీనియర్ అధికారులు కూడా ఇందులో పాల్గొన్నారు.
సైన్స్ అండ్ టెక్నాలజీ శాఖకింద పనిచేసే బయోటెక్నాలజీ విభాగం వ్యవసాయం, ఆరోగ్య పరిరక్షణ, జంతుశాస్త్రాలు,. పర్యావరణ, పరిశ్రమ రంగాల్లో బయోటెక్నాలజీ వాడకాన్ని ఇది ప్రోత్సహిస్తుంది. బయోటెక్నాలజీ పరిశ్రమ పరిశోధన సహాయ మండలి అనేది లాభాపేక్షలేని, సెక్షన్ 8, షెడ్యూ బి కి చెందిన ప్రభుత్వ రంగ సంస్థ.ఇది భారత ప్రభుత్వం తరఫున కొత్తగా వస్తున్న బయోటెక్నాలజీ సంస్థలను బలోపేతం చేయటానికి, వ్యూహార్మక పరిశోధనలను, నవకల్పనలను ప్రోత్సహిస్తీ, జాతీయ ప్రాధాన్యమున్న ఉత్పత్తుల అభివృద్ధికి సహాయపడే మధ్యవర్తిత్వ సంస్థ.
రక్షణ మంత్రిత్వ శాఖ
అతినీలలోహిత కిరణాలతో కూడిన క్రిమిసంహారక టవర్ను అభివృద్ధి చేసిన డీఆర్డీఓ
ఇన్ఫెక్షన్ సంక్రమించేందుకు ఆస్కారం ఉన్న ప్రాంతాలలో వేగంగా మరియు రసాయన రహిత క్రిమిసంహారణ చేపట్టేందుకు వీలుగా డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  సంస్థ క్రిమిసంహారణ కోసం అతినీలలోహిత కిరణాలతో  కూడిన క్రిమిసంహారక టవర్ను ఒకదానిని అభివృద్ధి చేసింది. దయూవీ ఆధారిత శానిటైజర్కు యూవీ బ్లాస్టర్ అనే పేరుపెట్టారు. డీఆర్డీవోకు చెందిన ఢిల్లీలోని లేజర్ సైన్స్ అండ్ టెక్నాలజీ సెంటర్  అనే ప్రధాన ప్రయోగశాల దీనిని రూపొందించి అభివృద్ధి చేసింది. గురుగ్రామ్కు చెందిన మెస్సర్స్ న్యూ ఏజ్ ఇన్స్ట్రుమెంట్స్ అండ్ మెటీరియల్స్ ప్రైవేట్ లిమిటెడ్ వారి సహకారంతో దీనిని అభివృద్ధి చేశారు. రసాయన పద్ధతులతో క్రిమి సంహారణ చేయలేని ప్రయోగశాలలు మరియు కార్యాలయాలతో పాటుగా హైటెక్ ఉపరితలం ఉండే వివిధ ఎలక్ట్రానిక్ పరికరాలు, కంప్యూటర్లు మరియు ఇతర గాడ్జెట్లపై క్రిమిసంహరణకు ఈ యూవీ బ్లాస్టర్ ఎంతగానో ఉపయోగపడుతుంది. విమానాశ్రయాలు, షాపింగ్ మాల్స్, మెట్రోలు, హోటళ్ళు, కర్మాగారాలు, కార్యాలయాలు మొదలైన పెద్ద సంఖ్యలో ప్రజల రాకపోకలు ఉండే ప్రాంతాలకు ఈ ఉత్పత్తి చాలా ప్రభావవంతంగా ఉంటుంది. ల్యాప్టాప్ / మొబైల్ ఫోన్, వైఫై లింక్ను ఉపయోగించి రిమోట్ ఆపరేషన్ ద్వారా యూవీ ఆధారిత ఏరియా శానిటైజర్ను వాడుకోవచ్చు.
10 నుంచి 30 నిమిషాల్లో డిజిన్ఫెక్షన్..
360 డిగ్రీల యూవీ కాంతి ప్రకాశం కోసం 254 ఎన్ఎమ్ తరంగదైర్ఘ్యం వద్ద 43 వాట్ల యూవీ-సీ శక్తితో కూడిన ఆరు దీపాలను ఈ టవర్లో వినియోగించారు. గదిలో వివిధ ప్రదేశాలలో పరికరాలను ఉంచడం ద్వారా సుమారు 12 x 12 అడుగుల పరిమాణం గల గదిని డిజిన్ఫెక్షన్ చేసేందుకు గాను 10 నిమిషాలు, అదే దాదాపుగా 400 చదరపు అడుగుల విస్తీర్ణం కలిగిన ప్రాంతాన్ని డిజిన్ఫెక్ట్ చేసేందుకు గాను కనీసం 30 నిమిషాల సమయం ఇది తీసుకుంటుంది. ఈ పరికరం ఆన్లో ఉన్నప్పుడు అనుకోకుండా ఎవరైనా గది తెరవడం లేదా మానవ జోక్యంతో ఈ పరికరం స్విచ్ ఆఫ్ అవుతంది. ఆర్మ్ ఆపరేషన్లు ఈ ఉత్పత్తి యొక్క మరో ముఖ్యమైన భద్రతా లక్షణం.
(
సమాచార, ప్రసార మంత్రిత్వ శాఖ
చిత్ర పరిశ్రమలో నూతన సాంకేతిక పరిజ్క్షానాన్ని ప్రదర్శించేందుకు ఎఫ్టిఐఐ చే ఫిల్మ్ టెక్నాలజీ ఎగ్జిబిషన్
గోవాలో 2022 నవంబర్ 20 నుం 28 వరకు నిర్వహిస్తున్న భారత అంతర్జాతీయ చలనచిత్రోత్సవం  2022
ఈ సంవత్సరం చిత్ర పరిశ్రమ అభిమానులకు కొత్త , ఆసక్తి దాయక అనుభూతిని కల్పించనుంది. ఈ చలనచిత్రోత్సవం సందర్భంగా
చిత్ర కళ, సినిమా టెక్నాలజీ, ఫిల్మ్ ఆర్ట్కు సంబంధించి వివిధ అంశాలు, సినిమా, సృజనాత్మకత వంటి అంశాలపై
ఫిల్మ్ అండ్ టెలివిజన్ ఇన్స్టిట్యూట్ ఆఫ్ ఇండియా ఒక ప్రదర్శనను నిర్వహించనుంది. ఇఫి 2022లో భాగంగా దీనిని
నిర్వహిస్తున్నారు.
––ఫిల్మ్ టెక్నాలజీ ఎగ్జిబిషన్ ఇఫి , గోవా 2022
––ఫిల్మ్ టెక్నాలజీ ఎగ్జిబిషన్ చలనచిత్ర పరిశ్రమ , చలనచిత్ర కళ, సినిమా వివిధ విభాగాలకు చెందిన ఆధునిక సాంకేతికను ప్రదర్శిస్తుంది.
––ఈ ఎగ్జిబిషన్ పనాజీలో డిబి రోడ్లోని ఫుట్ బాల్ గ్రౌండ్ లో ఏర్పాటు చేశారు . ఇది కళా అకాడమీ పక్కన ఉంది. ఈ ఎగ్జిబిషన్ నవంబర్ 21 నుంచి 27 వరకు ఉదయం 11 గంటలనుంచి సాయంత్రం 7 గంటల వరకు ఉంటుంది.
––ఈ ఎగ్జిబిషన్ లో 20 స్టాల్స్ను వివిధ సైజులలో , మొత్తం 7000 చదరపు కిలోమీటర్ల విస్తీర్ణంలో ఏర్పాటు చేశార.
––సినిమా పరికరాల తయారీదారులైన సోనీ, కానన్, రెడ, లీకా, అల్టాస్, డిజెడ్ఒ, అపుట్చూర్ లైట్స్, హన్స సినీ ఎక్విప్మెంట్ తదితర సంస్థలు ఈ ప్రదర్శనలో పాల్గొంటున్నాయి.
53 వ ఇఫి ఎంటర్టైన్మెంట్ టెక్నాలజీ రంగంలో నూతన సాంకేతిక పరిజ్ఞానాన్ని ఈ ఎగ్జిబిషన్లో ప్రదర్శిస్తోంది. ఫిల్మ్ రంగంలోని వారు ఈ ఎగ్జిబిషన్ ను సందర్శిస్తున్నారు.చిత్రకళ కు సంబంధించిన వివిధ సాంకేతిక పరిజ్ఞానాలను ఒకచోట చేర్చి ప్రదర్శనకు పెడుతున్నారు. ఇది సందర్శకులకు గొప్ప అనుభూతిని కలిగించనుంది. ఈ ఎగ్జిబిషన్ను పనాజీలో కళా అకాడమీ పక్కన డిబిరోడ్ లో గల ఫుట్బాల్ గ్రౌండ్ లో నిర్వహిస్తున్నారు. 2022 నవంబర్ 21 నుంచి 27 వరకు ఉదయం 11 గంటలనుంచి రాత్రి 7 గంటల వరకు ఈ ఎగ్జిబిషన్ తెరిచి ఉంటుంది.
సినిమా పరికరాల తయారీ రంగానికి సంబంధింఇన సోనీ, కనాన్, రెడ్, లీకా, అల్టాస్, డిజెడ్ ఒ, అపుట్చురాలైట్స్, హన్సా సినీ ఎక్విప్మెంట్ తదితర సంస్థలు ఈ ఈవెంట్ లో పాల్గొంటున్నాయి. ఈ ఎగ్జిబిషన్ సమకాలీన సినిమా ప్రొడక్షన్లో పరిశ్రమ నిపుణులు వాడే వివిధ రకాల అత్యాధునిక పరికరాలను ఈ ఎగ్జిబిషన్ లో ప్రదర్శిస్తారు. ఈ ఎగ్జబిషన్లో ఇలాంటి 20 టెక్ కంపెనీలు పాల్గొనేందుకు అవకాశం కల్పించారు.కెమెరాలు, లెన్సులు, లైట్లు, గ్రిప్స్, కలర్ గ్రేడింగ్ సాఫ్ట్వేర్, యానిమేషన్, విఎఫ్ఎక్స్, ఎఆర్, విఆర్, ఆడియో మానిటర్లు, అకాస్టిక్స్, రియల్ టైమ్డబ్బింగ్, టాక్బాక్లు, సినిమాలను భద్రపరచడం, పాతవాటిని తిరిగి పునరుద్ధరించడం వంటి వాటికి సంబంధించిన
సాంకేతిక పరిజ్ఞానాలు ఇక్కడ ప్రదర్శిస్తారు.7000 చదరపు మీటర్లలో ఏర్పాటు చేస్తున్న ఎగ్జిబిషన్ స్టాల్స్ తో పాటు ఎగ్జిబిషన్ ప్రాంగణంలో సినీ సాంకేతిక పరిజ్ఞానంపై చర్చలు, వివిధ సెషన్ల నిర్వహణకు వీలుగా ప్రత్యేక ఏర్పాట్లు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కుటుంబ నియంత్రణపై అంతర్జాతీయ సదస్సులో ఎక్సలెన్స్ ఇన్ లీడర్షిప్ ఇన్ ఫ్యామిలీ ప్లానింగ్  అవార్డులు-2022 గెలుచుకున్న భారత్
'కంట్రీ' విభాగంలో అవార్డు అందుకున్న ఏకైక దేశం భారత్
ఆధునిక గర్భనిరోధక పద్ధతులను అందుబాటులోకి తీసుకురావడం, అవలంబించడం,
కుటుంబ నియంత్రణ దిశగా చర్యలు తీసుకోవడంలో భారతదేశం సాధించిన విజయాలకు గుర్తింపుగా ఈ అవార్డు
ఆధునిక కుటుంబ నియంత్రణ పద్ధతులను మెరుగుగా అందుబాటులో ఉంచడంలో దేశం చేసిన కృషికి గణనీయమైన అభివృద్ధి, గుర్తింపుపై థాయ్లాండ్లోని పట్టాయా నగరంలో అంతర్జాతీయ కాన్ఫరెన్స్లో 'దేశం విభాగంలో' లీడర్షిప్ ఇన్ ఫ్యామిలీ ప్లానింగ్  అవార్డులు-2022ను అందుకున్న ఏకైక దేశం భారత్.
కుటుంబ నియంత్రణను మెరుగుపరచడంలో భారతదేశ విశేషమైన ప్రయత్నాలను అభినందిస్తూ, ఆరోగ్య, కుటుంబ సంక్షేమ మంత్రి డాక్టర్. మన్సుఖ్ మాండవియా తన ఆనందాన్ని వ్యక్తం చేస్తూ ఒక ట్వీట్చేశారు.
@ICFP2022 ద్వారా భారతదేశం ప్రతిష్టాత్మకమైన ఎక్సెల్ అవార్డును గెలుచుకుంది - కుటుంబ నియంత్రణలో నాయకత్వం. సరైన సమాచారం, నమ్మకమైన సేవల ఆధారంగా నాణ్యమైన కుటుంబ నియంత్రణ ఎంపికలను పొందేందుకు ప్రధానమంత్రి నరేంద్రమోదీ జీ నాయకత్వంలో భారతదేశం చేస్తున్న కృషికి ఈ అవార్డు గుర్తింపుగా చెప్పవచ్చు.
భారతదేశం ప్రాప్యతను మెరుగుపరచడంలో మాత్రమే కాకుండా ఆధునిక గర్భనిరోధక పద్ధతులను అవలంబించడంలో కూడా అద్భుతమైన పురోగతిని సాధించింది, తద్వారా కుటుంబ నియంత్రణ గురించి సమాచారం ఎంపిక చేసుకునేందుకు జంటలకు వీలు కల్పిస్తాయి. ఇవి జాతీయ కుటుంబ ఆరోగ్య సర్వే  - 5 డేటాలో ప్రతిబింబిస్తాయి. ఎన్ఎఫ్హెచ్ఎస్-5 డేటా ప్రకారం, మొత్తం గర్భనిరోధక వ్యాప్తి రేటు  దేశంలో ఎన్ఎఫ్హెచ్ఎస్-4 లో 54 శాతం నుండి 67 శాతానికి గణనీయంగా పెరిగింది. అదేవిధంగా కుటుంబ నియంత్రణ అవసరాలు 13 శాతం నుండి 9 శాతానికి గణనీయంగా తగ్గాయి.
ప్రస్తుతం భారతదేశంలో 15-49 ఏళ్ల మధ్య వయసున్న వివాహిత మహిళల్లో కుటుంబ నియంత్రణ విషయంలో సంతృప్తి కరమైన రేటు, 2015-16లో 66 శాతం నుండి 2019-21లో 76 శాతానికి పెరిగింది. ఇది ఇప్పటికే ప్రపంచవ్యాప్తంగా 2030కి నిర్దేశించిన 75 ఎస్డిజి లక్ష్యాన్ని అధిగమించింది. ప్రభుత్వం ఎన్ఎఫ్హెచ్ఎస్-5 డేటా ప్రకారం, 68% ఆధునిక గర్భనిరోధక వినియోగదారులు తమ పద్ధతిని ప్రజారోగ్య రంగం నుండి పొందుతున్నారు అనే వాస్తవంలో ఆధునిక గర్భనిరోధకాలకు సులభమైన మరియు సరసమైన ప్రాప్యతను మెరుగుపరచడంపై దృష్టి కేంద్రీకరించడం జరిగింది. కుటుంబ నియంత్రణలో లేని అవసరాలను తగ్గించడానికి ప్రభుత్వ ప్రధాన కార్యక్రమాలలో ఒకటైన మిషన్ పరివార్ వికాస్, మొత్తం అభివృద్ధిలో కీలకమైన అంశం.
కుటుంబ నియంత్రణపై అంతర్జాతీయ కాన్ఫరెన్స్  ప్రపంచవ్యాప్తంగా 120 కంటే ఎక్కువ దేశాలు, సంస్థలు, వ్యక్తులు ప్రపంచంలోనే అతిపెద్ద శాస్త్రీయంగా విజయాలు సాధించేందుకు, కుటుంబ నియంత్రణ, పునరుత్పత్తి ఆరోగ్యంపై సమావేశం ప్రపంచ వేదికను అందించింది. . ఈ కార్యక్రమానికి ప్రత్యక్షంగా 3500 మంది ప్రతినిధులు, వర్చువల్ ప్లాట్ఫారమ్లో పదివేల మంది హాజరయ్యారు.
రహదారి రవాణా, హైవేల మంత్రిత్వ శాఖ
లిక్విడ్ ఆక్సిజన్  రవాణా అవసరం పెరగడం వల్ల "ప్రమాదకర కార్గో" రవాణా కోసం శిక్షణ పొందిన డ్రైవర్లకు పూల్ను ఏర్పాటు చేయాలని రోడ్డు రవాణా మరియు రహదారుల మంత్రిత్వ శాఖ రాష్ట్రాలు / యుటిలను కోరింది.
ప్రస్తుత కోవిడ్ -19 మహమ్మారి నేపథ్యంలో దేశంలోని వివిధ ప్రాంతాలకు లిక్విడ్ ఆక్సిజన్ ను త్వరగా మరియు సజావుగా రవాణా చేయడంపై ప్రధానంగా దృష్టి కేంద్రీకరించబడింది. ఈ విషయంలో రోడ్డు రవాణా మరియు రహదారుల మంత్రిత్వ శాఖ ప్రస్తుత నిబంధనల ప్రకారం మరియు సిఎంవిఆర్, 1989కు అనుగుణంగా, తగిన శిక్షణ పొందిన మరియు 'ప్రమాదకర కార్గో' లైసెన్స్ కలిగిన శిక్షణ పొందిన డ్రైవర్లకు మాత్రమే ఆక్సిజన్  ట్రక్కుల్లో లిక్విడ్ను తరలించడానికి అనుమతి ఉంది. అందువల్ల, 24x7 ఆపరేషన్లను దృష్టిలో ఉంచుకుని, ఇప్పటికే ఉన్న డ్రైవర్లను భర్తీ చేయగల శిక్షణ పొందిన డ్రైవర్ల యొక్క సమూహన్ని అందుబాటులో ఉంచాల్సిన అవసరం ఉంది.
ఈ నేపథ్యంలో శిక్షణ పొందిన డ్రైవర్ల సమూహాన్ని సృష్టించాలని రాష్ట్రాలు & కేంద్రపాలిత ప్రాంతాలకు మంత్రిత్వ శాఖ సూచించింది. అలాంటి 500 మంది శిక్షణ పొందిన డ్రైవర్లను వెంటనే అందుబాటులో ఉంచాలని, రాబోయే రెండు నెలల్లో ఆ డ్రైవర్ల సంఖ్యను 2500 కు పెంచాలని సూచించారు.
అలాగే, అదనపు పూల్ను సృష్టించడానికి అనుసరించే వ్యూహంలో భాగంగా, ఈ క్రింది మార్గదర్శకాలు సూచించబడ్డాయి: -
a. ఒక చిన్న ప్రోగ్రామ్ మరియు అప్రెంటిస్షిప్ ద్వారా ప్రమాదకర రసాయనాలను మరియు ఎల్ఎంవోను నిర్వహించడానికి శిక్షణతో త్వరగా నైపుణ్యం కలిగిన డ్రైవర్ల ఎంపిక,
b. ప్రమాదకర రసాయనాలలో నైపుణ్యం కలిగిన హెచ్ఎంవి లైసెన్స్ హోల్డర్లు మరియు చిన్న  ప్రోగ్రామ్ మరియు అప్రెంటిస్షిప్ ద్వారా ఎల్ఎంవో నిర్వహణ.
లాజిస్టిక్స్ సెక్టార్ స్కిల్ కౌన్సిల్ , ఇండియన్ కెమికల్ కౌన్సిల్ , నేషనల్ స్కిల్ డెవలప్మెంట్ కార్పొరేషన్  & మెడికల్ ఆక్సిజన్ తయారీదారుల సహాయంతో ఇటువంటి శిక్షణా మాడ్యూల్స్ రూపొందించబడ్డాయి.
ఈ శిక్షణా కార్యక్రమాలను ఎంచుకోవడానికి హెచ్ఎంవి / ప్రమాదకర రసాయన లైసెన్స్ ఉన్న కొంతమంది స్థానిక డ్రైవర్లను సిఫారసు చేయాలని రాష్ట్రాలు / యుటిలు అభ్యర్థించబడ్డాయి.
అలాగే ఈ నైపుణ్యం కలిగిన డ్రైవర్ల జాబితా డిజిటల్ ప్లాట్ఫామ్లో అందుబాటులో ఉంచబడుతుంది మరియు ఈ శిక్షణ పొందిన డ్రైవర్ల సేవలను క్రయోజెనిక్ ఎల్ఎంఓ ట్యాంకర్లను తీసుకెళ్లడానికి ఉపయోగించుకోవచ్చు.
కోవిడ్ సోకినట్లు గుర్తించినట్లయితే ఎల్వోఎక్స్ ట్యాంకర్ డ్రైవర్లకు ప్రత్యేక కోవిడ్ టీకా డ్రైవ్ మరియు ఆసుపత్రులలో ప్రవేశం మరియు చికిత్సలో ప్రాధాన్యత ఇవ్వవచ్చని సూచించబడింది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
భారతదేశానికి గర్వకారణం; ప్రభుత్వం సిఫార్సు చేసిన మొత్తం 8 బీచ్లకు అంతర్జాతీయ బ్లూ ఫ్లాగ్ సర్టిఫికేషన్ లభిస్తోంది: శ్రీ ప్రకాష్ జవదేకర్
దేశంలోని ఐదు రాష్ట్రాలు,రెండు కేంద్రపాలిత ప్రాంతాలలో విస్తరించి ఉన్న 8 బీచ్లకు యుఎన్ఇపి, యుఎన్డబ్ల్యుటిఒ, ఎఫ్ఇఇ, ఐయుసిఎన్ వంటి ప్రముఖ సంస్థలు సభ్యులుగా ఉన్న అంతర్జాతీయ జ్యూరీ "బ్లూ ఫ్లాగ్" ను ప్రదానం చేసింది. ఇది భారతదేశం గర్వించదగ్గ సందర్భం
భారతదేశంలో బ్లూఫ్లాగ్ సర్టిఫికెట్ పొందిన బీచ్లు..శివరాజ్పూర్ , ఘోంగ్లా , కసర్కోడ్ మరియు పాడుబిద్రి , కప్పడ్ , రుషికొండ , గోల్డెన్  రాధానగర్
తీరప్రాంతాలలో కాలుష్య నియంత్రణ కోసం ప్రభుత్వం చేపట్టిన చర్యలకు గాను "ఇంటర్నేషనల్ బెస్ట్ ప్రాక్టిసెస్ ఫర్ పోల్యూషన్ కంట్రోల్ ఇన్ కోస్టల్ రిలీజియన్" కేటగిరీలో భారతదేశానికి 3వ బహుమతిని కూడా అంతర్జాతీయ జ్యూరీ ప్రకటించింది.
"ఒకే ప్రయత్నంలో దేశంలోని 8 బీచ్లకు 'బ్లూ ఫ్లాగ్' అవార్డు దక్కడం చాలా గొప్ప ఘనత" అని కేంద్ర పర్యావరణ, అటవీ, వాతావరణశాఖ మంత్రి శ్రీ ప్రకాష్ జవదేకర్ తన ట్వీట్ సందేశంలో తెలిపారు. "భారతదేశం చేపట్టిన పర్యావరణ పరిరక్షణ మరియు స్థిరమైన అభివృద్ధికి ఇది ప్రపంచ గుర్తింపు"అని పేర్కొన్నారు.
"ఆసియా-పసిఫిక్" ప్రాంతంలో కేవలం 2 సంవత్సరాల కాలంలో ఈ ఘనత సాధించిన మొదటి దేశం భారతదేశం"అని శ్రీ జవదేకర్ మరో ట్వీట్లో పేర్కొన్నారు.
ఇతర ఆసియా దేశాలైన జపాన్, దక్షిణ కొరియా మరియు యుఎఈ దేశాల్లో మాత్రమే రెండు బీచ్లకు బ్లూ ఫ్లాగ్ గుర్తింపు లభించింది. అది కూడా సుమారు 5 నుండి 6 సంవత్సరాల వ్యవధిలో.
భారతదేశం ఇప్పుడు 50 "బ్లూ ఫ్లాగ్" దేశాల పోటీలో ఉందని.. ఇది దేశానికి గర్వకారణంగా భావిసున్నామని కేంద్రమంత్రి తెలిపారు. రాబోయే ఐదేళ్లలో దేశంలోని 100 బీచ్లకు బ్లూఫ్లాగ్ గుర్తింపు తీసుకువచ్చే విధంగా కృషి చేస్తున్నామని చెప్పారు.
పైలట్ బీచ్ల అభివృద్ధి కోసం 2018లో భారతదేశం తన ప్రయాణాన్ని ప్రారంభించింది. అందులో భాగంగా తీరప్రాంత రాష్ట్రాలు / కేంద్రప్రాలిత ప్రాంతాల్లో ఒక్కో బీచ్ను ప్రభుత్వం అభివృద్ధి చేసింది.రాబోయే 2020 పర్యాటక సీజన్ కోసం అందులోని 8 బీచ్ల జాబితాను బ్లూఫ్లాగ్ సర్టిఫికెట్కు కోసం అందించింది.
ఎస్ఐసీవోఎమ్, ఎంఈఎఫ్సీసీలు భారతదేశ తీర ప్రాంతాల సస్టైనబుల్ డెవలప్మెంట్ కోసం ఎఐసీజెడ్ఎమ్  ప్రాజెక్ట్ కింద బీమ్స్ అనే కార్యక్రమాన్ని చేపట్టాయి. ఈ కార్యక్రమం అనేక ప్రశంసలు పొందింది. ఎఫ్ఈఈ  డెన్మార్క్ ప్రధానం చేసే అంతర్జాతీయ పర్యావరణ లేబుల్ "బ్లూ ఫ్లాగ్" కోసం ప్రయత్నించడం ఈ కార్యక్రమ ప్రధాన లక్ష్యం.
తీరప్రాంత జలాలు మరియు బీచ్లలో కాలుష్యాన్ని తగ్గించడం, బీచ్లలో సౌకర్యాలు పెంపొందించడం, అభివృద్ధిని ప్రోత్సహించడం, తీరప్రాంత పర్యావరణ వ్యవస్థలు మరియు సహజ వనరులను రక్షించడం మరియు పరిరక్షించడంతో పాటు ఆ మేరకు స్థానిక అధికారులు, సంస్థలు పరిశుభ్రత, అధిక ప్రమాణాలు పాటించే విధంగా ప్రోత్సహించడం బీమ్స్  కార్యక్రమం లక్ష్యం. పర్యావరణానికి హాని కలగని విధంగా తీరప్రాంత పర్యావరణ నిబంధనలకు అనుగుణంగా బీచ్ టూరిజాన్ని ప్రొత్సహించడం బీమ్స్ కార్యక్రమం లక్ష్యం.
మంత్రిమండలి
భారతీయ ఔషధ, హోమియోపతి కోసం ఆయుష్ మంత్రిత్వశాఖ కింద ఫార్మకోపియా కమిషన్ ఏర్పాటుకు కాబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర కాబినెట్ సమావేశం భారతీయ ఔషధ, హోమియోపతి కోసం ఆయుష్ మంత్రిత్వశాఖ కింద ఫార్మకోపియా కమిషన్ ఏర్పాటుకు ఆమోదముద్ర వేసింది. ఘజియాబాద్ లో 1975 లో ఏర్పాటు చేసిన రెండు కేంద్రీయ లేబరేటరీలు - భారతీయ ఔషధాల ఫార్మకోపియా లేబరేటరీని, హోమియోపతిక్ ఫార్మకోపియా లేబరేటరీని విలీనం చేసి ఈ కమిషన్ ఏర్పాటు చేసింది.
ప్రస్తుతం భారతీయ ఔషధాలు, హోమియోపతి కోసం పనిచేస్తున్న ఫార్మకోపియా కమిషన్ ఆయుష్ మంత్రిత్వశాఖ కింద 2010 నుంచి పనిచేస్తున్న స్వతంత్ర సంస్థ. ఈ విలీనంతో ఆయుర్వేద, యునాని, హోమియోపతి అనే మూడు విభాగాల మౌలిక వసతులను, సాంకేతిక మానవ వనరులను, ఆర్థిక వనరులను గరిష్ఠంగా వాడుకునే వీలుంటుంది. వాటిని సమర్థంగా నియంత్రించటానికి, నాణ్యతను పరిరక్షించటానికి, ఫలితాల ప్రామీణీకరణకు వెసులుబాటు కలుగుతుంది.
ఈ విలీనం వల్ల ఆయుష్ ఔషధాల అభివృద్ధి, ఫార్మకోపియాలు, ఫార్ములాల ప్రచురణ సులువవుతుంది. అదే విధంగా విలీనమైన సంస్థ, దాని లేబరేటరీల చట్టబద్ధతకు కూడా ఇది అవసరమవుతుంది. అందుకోసం 1945 నాటి డ్రగ్స్ అండ్ కాస్మొటిక్స్ చట్టానికి తగిన సవరణలు చేయవలసి ఉంటుంది. వైద్య సర్వీసుల డైరెక్టర్ జనరల్, సాధారణ, ఆయుర్వేద డ్రగ్స్ కంట్రోలర్, సిద్ధ, యునాని డ్రగ్స్ టెక్నాలజీ అడ్వైజరీ బోర్డ్ తో ఇందుకు అవసరమైన సమాలోచనలు జరిగాయి. ఈ బోర్డు కేంద్ర, రాష్ట్ర ప్రభుత్వాలకు నియంత్రణావిధానాలమీద సలహాలిస్తుంది. విలీనంతో ఏర్పడిన సంస్థ నిర్మాణం, ఉద్యోగుల హోదాలు తదితర అంశాలకు ఆర్థిక మంత్రిత్వశాఖలోని వ్యయాల విభాగం ఆమోదం తెలియజేసింది.
ఆయుష్ మంత్రిత్వశాఖ కింద ఉన్న ఈ రెండు సంస్థలూ ఇప్పుడు విలీనం అవుతున్నందున ఇక మీదట వీటిమీద పరిపాలనాపరంగా ఉమ్మడి నియంత్రణ ఉంటుంది. విలీనం అనంతరం ఫార్మకోపియా సంబంధమైన పనులకు వీలుగా దీనికి తగిన పరిపాలనా నిర్మాణం ఉంటుంది. ఆయుర్వేద, సిద్ధ, యునాని, హోమియోపతి ఔషధాలలొ ఒకటే మళ్ళీ మళ్ళీ వాడాల్సిన అవసరం లేకుండా ప్రామాణికత సాధిస్తారు. ఆవిధంగా వనరులను సమర్థంగా వాడుకునే వీలుంటుంది.
(
ప్రధాన మంత్రి కార్యాలయం
మహారాష్ట్ర లోని ధులే లో జరిగిన దుర్ఘటన కారణం గాప్రాణనష్టం వాటిల్లినందుకు సంతాపాన్ని తెలిపిన ప్రధాన మంత్రి
పిఎమ్ఎన్ఆర్ఎఫ్ నుండి పరిహారాన్ని ప్రకటించారు
మహారాష్ట్ర లోని ధులే లో ఒక దుర్ఘటన జరిగిన కారణం గా ప్రాణ నష్టం వాటిల్లినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ఈ దుర్ఘటన లో మరణించిన వ్యక్తుల యొక్క దగ్గరి సంబంధికుల కు ప్రధాన మంత్రి జాతీయ సహాయ నిధి  నుండి 2 లక్షల రూపాయల వంతున మరియు గాయపడ్డ వ్యక్తుల కు 50,000 రూపాయల వంతున పరిహారాన్ని ప్రధాన మంత్రి ప్రకటించారు
ప్రధాన మంత్రి కార్యాలయం ఒక ట్వీట్ లో -
‘‘మహారాష్ట్ర లోని ధులే లో జరిగిన దుర్ఘటన దుఃఖదాయకం గా ఉంది. ప్రియతముల ను కోల్పోయిన కుటుంబాల కు ఇదే సంతాపం. ఈ దుర్ఘటన లో క్షతగాత్రులు త్వరగా పునఃస్వస్థులు అవ్వాలని ఆ ఈశ్వరుడి ని నేను ప్రార్థిస్తున్నాను. మృతుల దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున పరిహారాన్ని ఇవ్వడం జరుగుతుంది. గాయపడ్డ వ్యక్తుల కు 50,000 రూపాయల వంతున ఇవ్వడం జరుగుతుంది: ప్రధాన మంత్రి @narendramodi’’ అని తెలిపింది.
సమాచార, ప్రసార మంత్రిత్వ శాఖ
ఇఫ్ఫి 53లో అకాడమీ పురస్కారం పోటీ చిత్రం 'బర్త్డే బాయ్' ప్రదర్శన
‘మా సినిమా ఒక జీవిత వేడుక’- అర్టురో మాంటెనెగ్రో, బర్త్డే బాయ్ సినిమా దర్శకుడు
కొవ్వొత్తులు, కేక్, కాంతులు, స్నేహితులు... పుట్టిన రోజున ఇవి కాక ఏం ఉంటాయి?, జిమ్మీ తన స్నేహితులతో కలిసి బీచ్ హౌస్లో తన 45వ పుట్టినరోజును జరుపుకున్నాడు. కేక్ కట్ చేసిన తర్వాత ఆత్మహత్యకు ప్లాన్ చేస్తున్నానని అతను చెప్పడంతో ఉత్సాహ వాతావరణం అంతా తలకిందులవుతుంది.
ఆర్టురో మోంటెనెగ్రో దర్శకత్వం వహించిన పనామా దేశ థ్రిల్లర్ చిత్రం ది బర్త్డే బాయ్  . గోవాలో జరుగుతున్న 53వ 'ఇంటర్నేషనల్ ఫిల్మ్ ఫెస్టివల్ ఆఫ్ ఇండియా' సందర్భంగా నిర్వహించిన ‘టేబుల్ టాక్స్’లో తన సినిమా గురించి ఆర్టురో మాంటెనెగ్రో మాట్లాడారు. ప్రపంచంలో ఆత్మహత్యల శాతం గురించి ప్రస్తావించారు. “స్నేహం గురించి చెప్పే సినిమా బర్త్డే బాయ్. వర్తమానం మాత్రమే మనకు ఉంది, భవిష్యత్తు గురించి చింతించవద్దు ”అని ఆర్టురో ప్రేక్షకులకు చెప్పారు.
కథ రచయిత, నిర్మాత ఆండ్రీ జె బారియంటోస్ కూడా టేబుల్ టాక్స్లో పాల్గొన్నారు. “ఈ కథ గురించిన ఆలోచన మహమ్మారి కాలంలో వచ్చింది. మరణం గురించి ఇందులో ఎక్కువగా చెప్పాం" అని వెల్లడించారు. ఈ చిత్ర కథానాయకుడికి అమియోట్రోఫిక్ లాటరల్ స్ల్కెరోసిస్  వ్యాధి ఉంటుంది. "ఏఎల్ఎస్ గురించి గతంలో చెప్పని విషయాలను ఈ చిత్రంలో చూపించాం" అని దర్శకుడు తెలిపారు. ఈ వ్యాధి గురించి మాట్లాడుతూ, “తన భావాలను బయటకు వెల్లడించలేకపోవడం ఉక్కిరిబిక్కిరి చేస్తుంది, నిరుత్సాహపరుస్తుంది” అన్నారు.
ఈ సినిమా ఈ ఏడాది అకాడమీ పురస్కారం పోటీదారుగా నిలిచింది. “దేశానికి ప్రాతినిధ్యం వహించడం చాలా అందమైన విషయం. జాతీయ జెండాను మోస్తున్నట్లు అనిపిస్తుంది" అని ఆర్టురో మోంటెనెగ్రో వ్యాఖ్యానించారు. “బర్త్డే బాయ్ ఒక జీవిత వేడుక. ఇది వ్యక్తిగత భావాలకు సంబంధించింది. పుట్టుక, మరణం వంటి వాటి గురించి మాట్లాడుతుంది. ఇది జీవితచక్రాన్ని వివరిస్తుంది” అని దర్శకుడు తెలిపారు.(Visitor Counter : 86
యువజన వ్యవహారాలు, క్రీడల మంత్రిత్వ శాఖ
విదేశీ శిక్షణపై మీరాబాయి చానూ ప్రతిపాదనలకు మిషన్ ఒలింపిక్ కమిటీ ఆమోదం;
ఒలింపిక్ క్రీడాకారులకు ఉత్తమ సదుపాయాలు లభిస్తాయన్న క్రీడామంత్రి
ఒలింపిక్ క్రీడలకు వెళ్లే క్రీడాకారులకు ఆరు క్రీడాంశాల్లో ఇవ్వవలసిన శిక్షణకు సంబంధించి కోటిన్నర రూపాయల ప్రతిపాదనలపై మిషన్ ఒలింపిక్స్ పేరిట ఆన్ లైన్ ద్వారా సమావేశం,.. 2020, సెప్టెంబరు 28న నిర్వహించారు. షూటింగ్, బాడ్మింటన్, బాక్సింగ్, వికలాంగుల క్రీడలు, వెయిట్ లిఫ్టింగ్, హాకీలో టార్గెట్ ఒలింపిక్ పోడియం పథకంలో భాగస్వాములైన క్రీడాకారులకు శిక్షణ ఇచ్చే అంశంపై చర్చించేందుకు ఈ భేటీని నిర్వహించారు. వారికి 2 నెలల విదేశీ శిక్షణ కోసం ప్రముఖ వెయిట్ లిఫ్టర్ మీరాబాయి చానూ చేసిన ప్రతిపాదనల మేరకు రూ. 40కోట్ల రూపాయలను కమిటీ మంజూరు చేసింది. అమెరికాలోని కాన్సాస్ రాష్ట్రంలో ఇవ్వనున్న ఈ శిక్షణా కార్యక్రమంలో ఆమెతో పాటుగా, ఆమె కోచ్, ఫిజియో థెరపిస్ట్ పాల్గొంటారు. ఆమెకు తగిలిన గాయానికిగాను దీర్ఖకాలం పునరావాసం కూడా కల్పిస్తారు. ఈ మేరకు తీసుకున్న నిర్ణయంపై కేంద్ర యువజన వ్యవహారాలు, క్రీడా శాఖ మంత్రి కిరెణ్ రిజిజు మాట్లాడుతూ,..ఒలింపిక్ క్రీడలకు వెళ్లనున్న మన క్రీడాకారులకోసం అత్యుత్తమమైన సదుపాయాలు కల్పించే అంశంపైనే తాము పూర్తిగా దృష్టిని కేంద్రీకరించినట్టు చెప్పారు. "అమెరికాలో ఈ శిక్షణతో పాటుగా, మీరాబాయికి ఉత్తమమైన పునరావాస సదుపాయం లభిస్తుందని కమిటీలోని నిపుణులు అభిప్రాయపడ్డారు. అందువల్లనే ఆమె కోచ్, ఫిజియో థెరపిస్టు కూడా ఆమెతోపాటు అమెరికా వెళ్తున్నారు. ఒలింపిక్ క్రీడలకోసం ఆమె సన్నాహాలకు ఇది చక్కని ప్రోత్సాహం అందిస్తుందని నేను కచ్చితంగా నమ్ముతున్నాను." అని మంత్రి కిరెణ్ రిజిజు అన్నారు.
కమిటీ తీసుకున్న నిర్ణయాలు ఈ కింది విధంగా ఉన్నాయి:
షూటింగ్:
కరోనా వైరస్ మహమ్మారి వ్యాప్తి నేపథ్యంలో తాము సొంత ప్రాంతాల షూటింగ్ రేంజీల్లోనే శిక్షణ పొందేందుకు వీలు కల్పిస్తూ షూటింగ్ పరికర సామగ్రి సేకరణ చేపట్టాలని షూటింగ్ క్రీడాకారులు చేసిన ప్రతిపాదనలకు కమిటీ ఆమోదం తెలిపింది. తమకు పరిరక సామగ్రి, శిక్షణా సామగ్రికోసం అంజుమ్ మౌదిగల్, మాయిరాజ్ అహ్మద్ ఖాన్ చేసిన ప్రతిపాదనలను కూడా కమిటీ ఆమోదించింది.
బాక్సింగ్:
వికాస్ కృష్ణన్ మూడు నెలల విదేశీ శిక్షణ  ప్రతిపాదనలను కూడా కమిటీ ధ్రువీకరించింది. ఈ మేరకు వికాస్ కృష్ణన్ అమెరికాలో శిక్షణ పొందుతాడు. తన వ్యక్తిగత కోచ్ రాన్ సిమన్స్ జూనియర్ కూడా వికాస్ కృష్ణన్ తో ఉంటారు.
బాడ్మింటన్:
డేనిష్ ఓపెన్ సూపర్ 750 పోటీల్లో కిడాంబి శ్రీకాంత్, సైనా నెహ్వాల్, లక్ష్యా సేన్ పాల్గొనేందుకు కమిటీ ఆమోదం తెలిపింది.. దీనికి తోడు డెన్మార్క్ లో జరిగే శిక్షణలో పాల్గొనేందుకు, తదుపరి సార్లోర్ లక్స్ ఓపెన్ టోర్నమెంటులో తలపడేందుకు లక్ష్యా సేన్ కు కమిటీ అనుమతి మంజూరు చేసింది.
వికలాంగుల క్రీడలు:
టోక్యో పారా ఒలింపిక్ క్రీడోత్సవం కోసం శరద్ కుమార్ కోచ్ అయిన యెవ్ హెన్ నికితిన్ ఏడాది శిక్షణా రుసుంను కమిటీ మంజూరు చేసింది.
హాకీ:
విదేశీ ఫిజియో థెరపిస్టు వెళ్లిపోయిన తర్వాత, ఫిజియో థెరపిస్టు ఆర్.బి. కన్నన్ ను నియమించుకునేందుకు అనుమతించాలన్న భారతీయ పురుషుల హాకీ జట్టు ప్రతిపాదనను కమిటీ ఆమోదించింది.
ఇక,..భారతీయ క్రీడా శిక్షణా ప్రాధికార సంస్థ  కేంద్రాల్లో శిక్షణలో ఉన్న క్రీడాకారులందరికీ కోవిడ్-19 వైరస్ నుంచి రక్షణ కల్పించేందుకు తీసుకునే చర్యలపై కూడా కమిటీ చర్చించింది. ఈ సందర్భంగా నిపుణులు రూపొందించిన క్వారంటైన్ ప్రక్రియను, ఎస్.ఎ.ఐ., రాష్ట్రాలు జారీ చేసిన నిబంధనలను కచ్చితంగా పాటించవలసిన ఆవశ్యకతను కమిటీలోని వైద్య నిపుణులు పునరుద్ఘాటించారు. పొరపాటున కూడా వైరస్ వ్యాపించకుండా తీసుకోవలసిన జాగ్రత్తలపై కమిటీ చర్చించింది.